stanford-oval/wikipedia huggingface dataset:
פיודור וינברג
לקריאה נוספת

אוטו פרידריך, לפני המבול, ברלין 1933-1918, ירושלים: הוצאת כרמל, 2010 עמ' 96-97
טום רייס, האוריינטליסט עמ' 228-233, כתר ספרים, 2007.
דוד פרימו

דוד פרימו (בלידתו פרימובסקי, נולד ב-5 במאי 1946 בבולגריה) הוא כדורגלן עבר ישראלי ששיחק בעיקר בעמדת הבלם, משחקניה הבולטים של הפועל תל אביב ונבחרת ישראל בכל הזמנים וחבר היכל התהילה של הכדורגל הישראלי.
קריירה

פרימו, יליד בולגריה, עלה לישראל בגיל צעיר עם משפחתו וגדל ביפו. פרימו החל לשחק כדורגל במחלקת הנוער של הפועל תל אביב, ולראשונה הופיע במדי הקבוצה הבוגרת של הפועל תל אביב בשנת 1963, כשהיה בן 17, מול הפועל חיפה באצטדיון קריית אליעזר, במשחק שהסתיים בתוצאה 1–1.
בתחילת הקריירה שיחק בעיקר כמגן ימני, לצידו של הבלם הוותיק אמציה לבקוביץ'. פרימו היה שותף לאליפות השנייה של הפועל מאז קום מדינת ישראל, בשנת 1966, תחת שרביטו של המאמן, דוד שווייצר. בעונה זו כבש פרימו את שערו היחיד במדי הפועל תל אביב, במשחק מול הפועל פתח תקווה. לצידו של פרימו שיחקו גם גדעון טיש, שים בן יהונתן, דני בורסוק, שבי בן ברוך, יחזקאל חזום, ג'ורג' בורבה ושייע פייגנבוים.
בשנת 1967 עבר פרימו לשחק בקבוצה הייצוגית של העיר בולטימור שבארצות הברית. פרימו רשם 34 הופעות במדי הקבוצה ובשנת 1969 חזר להפועל תל אביב וירש את מקומו של לבקוביץ' (שפרש בינתיים ממשחק) במרכז ההגנה, לצידו של הבלם קיקו רחמינוביץ'. פרימו נחשב כבלם אחורי קלאסי. יכולתו העיקרית ניכרה בכך שבמקרים רבים היה "בלתי עביר". מהירותו ומיקומו אפשרו לו פעמים רבות להגיע לכדורים שנראו אבודים ולהגיע אליהם בתיקולים פשוטים ונקיים מאוד. פרימו נחשב כשחקן שקט וביקורתי מאוד. אחד השחקנים היחידים שטיפח במהלך חייו כבלם היה מחליפו - יעקב אקהויז.
לאחר שהחמיץ את זכייתה של הפועל תל אביב באליפות אסיה לקבוצות בזמן שהיה בארצות הברית, הגיע עמה בשנת 1970 למקום השני בטורניר. בשנת 1972 זכה פרימו עם קבוצתו בגביע המדינה, לאחר ניצחון 1–0 על הפועל ירושלים במשחק הגמר. בסך הכל הופיע פרימו ב-270 משחקי ליגה במדי הפועל תל אביב.
בשלהי הקריירה שלו חזר שנית לליגה האמריקאית, הפעם לניו יורק קוסמוס שבה שיחק בשנת 1975, לצידם של כוכב נבחרת ישראל מרדכי שפיגלר, ואגדת הכדורגל פלה. לאחר שחזר שוב לישראל, שיחק פרימו בהפועל רמת גן ובהפועל חולון.
קריירה > נבחרת ישראל

משחק הבכורה של פרימו במדי נבחרת ישראל היה ב-17 במרץ 1964 במשחק נגד נבחרת דרום וייטנאם באצטדיון רמת גן, שבו נוצחה ישראל 0–2. במאי-יוני 1964 שיחק בהרכב הנבחרת בטורניר גביע אסיה, שבו זכתה ישראל, ולאחר מכן שיחק עם הנבחרת גם במוקדמות מונדיאל 1966. פרימו שימש כבלם בהרכב הפותח ברוב משחקי הנבחרת שנערכו במחצית השנייה של שנות השישים.
בשנת 1970 שיחק פרימו במדי הנבחרת שהופיעה במונדיאל 1970 שנערך במקסיקו. הוא פתח בשלושת משחקי הנבחרת בטורניר ושיחק את מלוא 270 הדקות. פרימו שיחק במדי הנבחרת גם במוקדמות מונדיאל 1974, והופעתו הבינלאומית האחרונה נערכה באצטדיון בלומפילד, ב-15 בדצמבר 1976, במשחק ידידות מול נבחרת אוסטריה שהסתיים בניצחון האוסטרים בתוצאה 1–3. בסך הכל הופיע פרימו ב-38 משחקים במדי נבחרת ישראל.
תארים

גביע אסיה: 1964
אליפות: 1965/1966
גביע המדינה: 1971/1972
הערות שוליים

↑  פרימו וש. כהן יצאו לשחק בקבוצת בלטימור, דבר, 2 במרץ 1967
| ‏‏נבחרת ישראל‏ - גביע אסיה בכדורגל 1964 (אלופת אסיה) |
| --- | --- | --- |
|   לוין |   ויסוקר |   בכר |   קלמי |   ליאון |   מתניה |   פרימו |   קצב |   לבקוביץ' |   מהלל |    שפיגלר |   סטלמך |  טיש |   אהרוני |  קליש |  לוי |  טלבי |  יאנג | מאמן: מרימוביץ'  |   לוין |   ויסוקר |   בכר |   קלמי |   ליאון |   מתניה |   פרימו |   קצב |   לבקוביץ' |   מהלל |    שפיגלר |   סטלמך |  טיש |   אהרוני |  קליש |  לוי |  טלבי |  יאנג | מאמן: מרימוביץ'  | ישראל |
| נבחרת ישראל – מונדיאל 1970 |
| --- | --- | --- |
|  1 ויסוקר •  2 בר •  3 בלו •  4 פרימו •  5 רוזן •  6 רוזנטל •  7 שום •  8 שפיגל •  9 פייגנבוים •  10 שפיגלר •   11 בורבה •  12 שווגר • 13 חזום •  14 רום • 15 טלבי • 16 וולך • 17 בן רימוז' • 18 רומנו • 19 שורוק • 20 קרקו • 21 המאירי • 22 נוסובסקי • מאמן: שפר |  1 ויסוקר •  2 בר •  3 בלו •  4 פרימו •  5 רוזן •  6 רוזנטל •  7 שום •  8 שפיגל •  9 פייגנבוים •  10 שפיגלר •   11 בורבה •  12 שווגר • 13 חזום •  14 רום • 15 טלבי • 16 וולך • 17 בן רימוז' • 18 רומנו • 19 שורוק • 20 קרקו • 21 המאירי • 22 נוסובסקי • מאמן: שפר | ישראל |
טומיסלב מיאטוביץ'

| --- | --- |

 לידה:  1976 (בן 48 בערך) 
 קבוצות כמאמן
 2004–2005 2008–2010 2010–2024 2024–:  ציבונה זאגרב (ע') קרואטיה (ע') אנאדולו אפס (ע') אנאדולו אפס
 הישגים כמאמן
 כעוזר מאמן: 2 אליפויות יורוליג (2021, 2022)  3 אליפויות טורקיה (2019, 2021, 2023)  3 גביעי טורקיה (2015, 2018, 2022)  5 גביעי הנשיא (2010, 2015, 2018, 2019, 2022)
 
טומיסלב מיאטוביץ' (בקרואטית: Tomislav Mijatović; נולד ב-29 בפברואר 1976) הוא מאמן כדורסל קרואטי המאמן את אנאדולו אפס מליגת העל הטורקית בכדורסל והיורוליג.
קריירת אימון

מיאטוביץ' שימש עוזר מאמן בציבונה זאגרב מליגת העל הקרואטית בכדורסל, הליגה האדריאטית והיורוליג בעונת 2004/2005. ב-2008 מונה לעוזרו של יסמין רפשה בנבחרת קרואטיה בכדורסל, תפקיד בו שימש שנתיים.
ב-2010 מונה לעוזרו של ולימיר פראסוביץ' באנאדולו אפס הטורקית ונשאר בתפקיד זה תחת כל מאמני הקבוצה מאז. כעוזר מאמן הוא זכה בשלוש אליפויות, שלושה גביעים ושני תוארי יורוליג רצופים (ב-2021 ו-2022). בין העונות הוא שימש לעיתים כמאמן סן אנטוניו ספרס בליגת הקיץ של ה-NBA.
ב-1 בפברואר 2024, עם פיטוריו של המאמן ארדם ג'אן, הוא מונה למאמן זמני עד סיום העונה, וב-2 במאי הודיעה הקבוצה שחוזהו יוארך בשנתיים נוספות.
הערות שוליים

↑  Anadolu Efes to continue with Tomislav Mijatovic until the end of the season, Eurohoops, ‏1 בפברואר 2024
↑  טומיסלב מיאטוביץ' ישאר באנדולו לעוד שנתיים, באתר ערוץ הספורט, 2 במאי 2024
שגיאה 403

שגיאה 403
שגיאה 403 (באנגלית: HTTP 403) היא קוד מצב המוצג בדפדפן, ומוחזר משרת HTTP. משמעות הקוד היא שאין ללקוח רשות לגשת לעמוד המבוקש.
השגיאה מתקבלת בתגובה לבקשה מלקוח לדף רשת או משאב מערכת, ומציינת כי השרת קיבל ומבין את הבקשה, אך אינו נוקט כל פעולה נוספת. הדבר נובע מהגדרת השרת מקבל הבקשה לדחות גישה ללקוח בשל סיבות שונות.
סוג הבקשה היכולה לקבל בחזרה את שגיאת 403, היא GET לדף רשת, האמור להיות מוצג בדפדפן למשתמש, וכן יכולה להתקבל מסיבות נוספות.
בשרת אפאצ'י כשמוחזרת שגיאת 403, משמעות הדבר היא שהתקבלה בקשת כתובת URL הכוללת גישה לעץ מערכת הקבצים, בשעה שהגישה אליה הוגדרה להיות מוגבלת. יש מנהלי שרתים המגדירים הרחבת mod_proxy החוסמת בקשות שונות, וכך עשויה לחזור שגיאת 403.
ה-IIS של מיקרוסופט מגיב באופן דומה כאשר נחסמת הצגת עץ מערכת הקבצים בשרת. ב-WebDAV, תגובה של שגיאת 403 מתקבלת  על ידי השרת כאשר לקוח שלח בקשת PROPFIND, אך לא שלח גם בקשת Depth header, או שלח בקשת Depth header לזיהוי.
ראו גם

קוד מצב של HTTP
HTTP 303
הערות שוליים

↑  "HTTP Extensions for Web Distributed Authoring and Versioning (WebDAV)"
פיגוע הירי באריאל (2022)

| חלק מגל הטרור בישראל (2022), פיגועי טרור נגד ישראלים בישראל ובשטחים ב-2022 |
| --- | --- |
 תאריך:  29 באפריל 2022
 תאריך עברי:  כ"ט בניסן ה'תשפ"ב
 מקום:  צומת אריאל, ישראל
 מטרה:  ישראלים
 קואורדינטות:  32°06′19″N 35°11′24″E﻿ / ﻿32.105277777778°N 35.19°E﻿ / 32.105277777778; 35.19
 סוג:  פיגוע ירי
 נשק:  תת-מקלע מאולתר מדגם "קרלו"
 הרוגים:  1
 פצועים:  נפגעת חרדה
 מבצע:  יחיא מרעי חמאס חמאס יוסף עסאי
 מספר מפגעים:  2
 מניע:  לאומני, טרור פלסטיני
  (למפת צפון השומרון מוגדלת) פיגוע הירי באריאל(למפת צפון השומרון רגילה) פיגוע הירי באריאל(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום פיגוע הירי באריאל(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום פיגוע הירי באריאל he
 
פיגוע הירי באריאל היה פיגוע ירי שביצעו שני מחבלים פלסטינים בליל שבת 29 באפריל 2022, ובו נרצח מאבטח בכניסה לאריאל, כחלק מגל הטרור בישראל. הזרוע הצבאית של חמאס קיבלה אחריות לפיגוע.
רקע

הפיגוע אירע בעיצומו של גל טרור שהחל במרץ 2022. בעקבות גל טרור זה צה"ל פתח במבצע שובר גלים אשר כלל פשיטות ומעצרים נגד יעדי טרור פלסטינים ומבוקשים בשטחי יהודה ושומרון וכן בחלק מהערים הערביות בישראל.
הפיגוע

ב-29 באפריל 2022, בליל שבת, בסביבות השעה 23:20, הגיעו שני מחבלים פלסטינים במכונית סוזוקי כחולה עם לוחית רישוי ישראלית של רכב שהורד מהכביש בשנת 2019, אל עמדת השמירה המערבית בכניסה לעיר אריאל כשהם חמושים בתת-מקלעים מדגם קרלו. שני המחבלים (יחיא מרעי ויוסף עאסי כבני 20 מכפר קראוות בני חסאן) רצחו בירי את ויאצ'סלב גולב, המאבטח בן ה-23 ששמר בכניסה. המחבלים ירדו מהרכב, ירו בו שוב מטווח קצר על מנת לוודא הריגה. לאחר מכן שבו היורים למכונית, ביצעו פניית פרסה, ונמלטו מהמקום. מאבטחת נוספת ששמרה בכניסה לא נפגעה מהירי והוגדרה כנפגעת חרדה. מתחקיר ראשוני של הפיגוע עלה כי המאבטח הציל את חייה של ארוסתו, המאבטחת שהייתה שותפתו לעמדה, בכך שקפץ עליה וספג את הקליעים שנורו, ככל הנראה נורו לפחות עשרה קליעים, מתוכם שלושה פגעו במאבטח, אחד המחבלים ניסה לדקור את המאבטחת.
המצוד אחר המחבלים

בעקבות הפיגוע הוקפצו למרחב לוחמי חטיבת הקומנדו, סיירת צנחנים, יחידת עוקץ, יחידת מרעול וכוחות של משטרת ישראל, זאת בנוסף לכוחות צה"ל הפועלים בגזרה בשגרה, אשר סרקו וחסמו צירים בהתאם למידע המודיעיני שהתקבל מהשב"כ. הכוחות כיתרו את העיר סלפית הסמוכה לאריאל וביצעו בידוק מלא בכניסה וביציאה מהעיר.
מערכת הביטחון עלתה על זהות המחבלים כשעה לאחר הפיגוע, רכבם אותר בשטח פתוח בין הכפרים ת'ולת וסניריא לאחר שהוצת וננטש. למחרת הפיגוע נעצרו המחבלים בשני בתיהם במקביל בכפר קראוות בני חסאן, על-ידי כוחות ימ"מ בשיתוף פעולה של צה"ל ושב"כ, המחבלים נעצרו ללא התנגדות, במהלך המעצר נתפסו גם כלי הנשק שאיתם בוצע הפיגוע. שני המחבלים הם יחיא מרעי ויוסף עסאי כבני 20 מכפר קראוות בני חסאן. אחד מהמחבלים מזוהה עם ארגון הטרור חמאס. המחבל השני ריצה בעבר תקופת מאסר קצרה בכלא הישראלי.
בעקבות הפיגוע

ב-1 במאי, כוחות צה"ל בשיתוף פעולה עם כוחות מג"ב ושב"כ מיפו את בתי המחבלים, כחלק מהפעילות למיפוי הבית, לוחמי צה"ל עצרו את אביו של אחד מהמחבלים אשר חשוד בסיוע. לפי דבריו של ראש עיריית קרוואת בני חסן, אביו של המחבל השני נעצר גם כן ושני אחים נוספים של יחיא מרעי התבקשו להסגיר את עצמם. אביו של יחיא מרעי הוא אסיר משוחרר, שהיה המלווה של המנהיג הרוחני של חמאס השייח' אחמד יאסין בכלא, הוא ריצה תקופת מאסר של 12 שנים בשל קשריו עם יחיא עיאש.
ב-9 במאי, כוחות צה"ל ושב"כ פעלו בכפר קרוואת בני חסאן ועצרו שני שני מבוקשים נוספים החשודים בסיוע לשני המחבלים שביצעו את הפיגוע.
ב-16 במאי, מפקד פיקוד המרכז, יהודה פוקס חתם על צו החרמה והריסה לבית בו התגורר אחד המחבלים יוסף עאסי. הצו הוצא לאחר שנדחתה ההשגה שהגישה משפחת המחבל.
ב-14 ביוני הגישה התביעה הצבאית כתבי אישום חמורים נגד שני המחבלים בגין רציחתו של ויאצ'סלב גולב וניסיון רציחת אזרחית ישראלית נוספת, ונגד אחיו של אחד המחבלים, המייחס לו עבירה שעניינה אי מניעת הפיגוע הרצחני וכן מתן מקלט לשני המחבלים.
ב-26 ביולי הרס צה"ל את בתיהם של שני המחבלים.
האחריות לפיגוע

ב-2 במאי הזרוע הצבאית של חמאס קיבלה אחריות לפיגוע. גדודי עז א-דין אל-קאסם הודיעו כי הפיגוע הוא "רק חלק משרשרת תגובותיה בעקבות התוקפנות נגד מסגד אל-אקצא". מיד לאחר קבלת האחריות הפיצה הזרוע הצבאית בחשבונותיה הרשמיים כרזות שהכינה המפארות את שני המחבלים.
ראו גם

גל הטרור (2022)
פיגועי טרור נגד ישראלים בישראל ובשטחים ב-2022
טרור פלסטיני
הפיגוע המשולב בצומת אריאל
הפיגוע בצומת אריאל (2018)
הפיגוע המשולב באריאל (2022)
הערות שוליים

↑  ג'קי חורי, הגר שיזף, יהושע בריינר, יניב קובוביץ, פיגוע ירי בכניסה לאריאל: מאבטח נרצח, צה"ל מנהל מרדף אחר היורים, באתר הארץ, 29 באפריל 2022
1 2  יואב זיתון, אליאור לוי, המאבטח מאריאל הגן בגופו על בת זוגו - וספג את הקליעים, באתר ynet, 30 באפריל 2022
↑   נתפסו המחבלים שביצעו את הפיגוע באריאל, באתר צה"ל, 30 באפריל 2022.
↑  יואב זיתון, נעצרו שני המחבלים שרצחו מאבטח באריאל, באתר ynet, 30 באפריל 2022.
↑   נתפסו המחבלים שביצעו את הפיגוע באריאל, באתר צה"ל, 30 באפריל 2022.
↑  יואב זיתון, בתום מצוד של 20 שעות: נעצרו שני המחבלים שרצחו מאבטח באריאל, באתר ynet, 30 באפריל 2022
↑  אביו של אחד המחבלים אסף אותם אחרי הירי: פרטים חדשים על הפיגוע, באתר ערוץ 7, 1 במאי 2022
↑   כוחות צה"ל עצרו 12 מבוקשים ומיפו את בתי המחבלים, באתר צה"ל, 1 במאי 2022.
↑  חמאס לקח אחריות על הפיגוע באריאל: "תגובה לתוקפנות בהר הבית", באתר וואלה, 2 במאי 2022
↑   כוחות צה"ל עצרו חשודים בסיוע לפיגועים בערים אלעד ואריאל, באתר צה"ל, 9 במאי 2022.
↑  מפקד פיקוד המרכז חתם היום על צו החרמה והריסה לבית בו התגורר המחבל יוסף עאצי., באתר twitter, ‏16 במאי 2022
↑   התביעה הצבאית הגישה כתבי אישום נגד המחבלים שרצחו את ויצ'סלאב גולב ז"ל, באתר צה"ל, 15 ביוני 2022
↑   לוחמי צה"ל הרסו את בתי המחבלים שביצעו את פיגוע הירי באריאל. צפו בתיעוד, באתר צה"ל, 26 ביולי 2022
↑  אליאור לוי, באופן חריג: הזרוע הצבאית של חמאס קיבלה אחריות לפיגוע הירי באריאל, באתר ynet, 2 במאי 2022
| פיגועי טרור נגד ישראלים בשנות ה-20 של המאה ה-21 |
| --- | --- | --- |
| פיגועים נגד ישראלים שבוצעו בישראל ובשטחים | < • 2020 • 2021 • 2022 • 2023 • 2024 |  |
| פיגועים נגד ישראלים שבוצעו בחו"ל | פיגוע הירי באלכסנדריה (8 באוקטובר 2023) |  |
 1948–1999 • 2000–2009 • 2010–2019 • 2020–2029
המתים המהלכים (קומיקס)

| --- | --- |

עטיפת האוגדן הראשון של הסדרה
 מידע קומיקס
 יוצר:  רוברט קירקמן (כותב) טוני מור, צ'ארלי אדלארד (מאיירים)
 סוגה:  פוסט-אפוקליפטי אימה-דרמה
 תקופת פרסום מקורית:  8 באוקטובר 2003 – 3 ביולי 2019 (מקורי) 7 באוקטובר 2020 – הווה
 ארץ מקור:  ארצות הברית ארצות הברית
 שפת המקור:  אנגלית
 מוציא לאור:  אימג' קומיקס
 מספר האוגדנים:  193
 מספר הספרים:  32
 www.walkingdead.com
המתים המהלכים (באנגלית: The Walking Dead) היא סדרת קומיקס בכתיבתו של רוברט קירקמן ובאיורם של מאיירים כטוני מור וצ'ארלי אדלארד, אשר פורסמה בידי אימג' קומיקס. הסדרה יצאה לאור באוקטובר 2003, והסתיימה ביולי 2019. הסדרה עוסקת בריק גריימס, שריף של עיירה קטנה במדינת קנטקי שנורה על ידי שודד ונכנס לתרדמת. כאשר הוא מתעורר, הוא מגלה כי העולם נכנס לאפוקליפסת זומבים. הוא חובר לאשתו, בנו, וניצולים אחרים על מנת לשרוד.
ההרצה זכתה בפרס אייזנר בשנים 2007 ו-2010 לסדרת הקומיקס מתמשכת הטובה ביותר.
בשנת 2010, סדרת טלוויזיה המבוססת על הקומיקס, ונושאת את אותו השם, יצאה לאור בשנת 2010 על ידי הרשת AMC. סדרה זו הסתיימה בנובמבר 2022, לאחר 11 עונות. מאז, יצאו מספר סדרות ספין אוף לסדרה.
גרסה צבעונית של הקומיקס, הנקראת "המתים המהלכים: דְּלוּקְס," החלה לצאת בשנת 2020.
עלילה > כרכים 1–8 > כרך 1: ימים עברו (חוברות 1–6)

ריק גריימס, סגן שריף מקנטקי, נפגע קשות במהלך קרב יריות נגד אסיר נמלט. כאשר הוא מתעורר, הוא מוצא את עצמו לבד ושבית החולים ננטש לחלוטין. הוא מותקף על ידי זומבים, אך מצליח לברוח. כשהוא חוזר הביתה, הוא מגלה שמשפחתו נעלמה וביתו נבזז. בהמשך, ריק פוגש את מורגן ג'ונס ובנו, שמספרים לו על האפוקליפסה ועל מחנה שורדים באטלנטה. ריק רוכב לעיר, אך נתקל בעדר ענק של זומבים שמקיף אותו. בחור צעיר בשם גלן מציל את ריק ומביא אותו למחנה שבו הוא מתגורר. כאשר הם מגיעים, ריק מתאחד עם משפחתו, אשתו לורי ובנו קארל, וגם עם חברו שיין, ומצטרף לקהילת הניצולים. לאחר שזומבים תוקפים את המחנה, שיין, המלא בקנאה, מאיים על ריק, אך קארל הורג אותו במקום.
עלילה > כרכים 1–8 > כרך 2: מיילים מאחורינו (חוברות 7–12)

ריק והניצולים עוזבים את אטלנטה כדי לחפש מקום מסתור בטוח. הקהילה מאבדת ומצרפת חברים, ולבסוף מוצאים מקום מסתור בחווה קטנה השייכת להרשל גרין. הם מגלים שגרין כולא בחווה זומבים.
עלילה > כרכים 1–8 > כרך 3: בטוחים מאחורי סורגים (חוברות 13–18)

לאחר שעזבו את החווה, ריק והקהילה מתמקמים בבית כלא נטוש, ונפגשים עם אסירים חיים המתגלים כיותר מסוכנים מהזומבים.
עלילה > כרכים 1–8 > כרך 4: התשוקה של הלב (חוברות 19–24)

הקהילה מדכאת את מרד האסירים ומאבטחת את הכלא. אישה בשם מישון הנושאת חרב קטאנה מגיעה לכלא בחיפוש אחר מקלט, והגעתה גורמת לריבים בין חברי הקהילה, אשר מתחילים לפקפק בהנהגתו ובשפיותו של ריק.
עלילה > כרכים 1–8 > כרך 5: ההגנה הטובה ביותר (חוברות 25–30)

ריק, מישון, ואדם בשם גלן אותו ריק פגש באטלנטה עוזבים את הכלא אחרי שהבחינו בסימן הראשון לניצולים אחרים. חיפושם מביא אותם לעיירה קטנה בשם וודברי, שם הם מוצאים קהילה גדולה, חמושה ומאורגנת של ניצולים בהנהגת אדם בשם המושל. המושל לוקח אותם בשבי, כורת את ידו של ריק ואונס את מישון.
עלילה > כרכים 1–8 > כרך 6: החיים העגומים (חוברות 31–36)

ריק, מישון וגלן נמלטים מוודברי בעזרת ניצולים שמאסו בשלטונו של המושל. הם מגיעים בשלום לכלא, מגלים כי הוא מותקף בידי עדר זומבים ומצטרפים לקרב.
עלילה > כרכים 1–8 > כרך 7: השקט שלפני (חוברות 37–42)

הקהילה מנסה לחיות בשקט לאחר המתקפה. אשתו של ריק, לורי, נכנסת לשלבים האחרונים של הריונה השני. הקבוצה מתכוננת לנקמתו של המושל בריק, מישון וגלן.
עלילה > כרכים 1–8 > כרך 8: נוצרו לסבול (חוברות 43–48)

המושל מאתר ותוקף את הכלא, וריב מתפתח בין הקהילה, אשר חלקם בוחרים להישאר וחלקם לעזוב. הכלא נהרס, והניצולים מתפזרים ממנו.
עלילה > כרכים 9–16 > כרך 9: כאן אנחנו נשארים (חוברות 49–54)

לאחר שהכלא נהרס והקבוצה מתפזרת, ריק וקארל מנסים למצוא מחסה בעיר סמוכה בתקווה להתאחד עם שאר חברי הקהילה. מצבו הגופני והנפשי של ריק מתחיל להתדרדר, ואילו קארל נעשה יותר עצמאי. הם מצליחים להתאחד עם הקהילה, ושלושה ניצולים חדשים מגיעים ומזמינים את הקבוצה להצטרף אליהם במשימתם לוושינגטון, שעשויה להחזיר את העולם לקדמותו.
עלילה > כרכים 9–16 > כרך 10: מה אנו הופכים להיות (חוברות 55–60)

הקהילה עושה את דרכה לוושינגטון עם המדען יוג'ין פורטר. ריק מתווכח עם סמל אברהם פורד על שיטות הניווט, ונוסע עם קארל לעיר הולדתו לחפש ציוד שנשאר בתחנת המשטרה. לאורך הדרך, אחת מהניצולות מנסה להתאבד, וריק מאיים על פורד באיומי אקדח.
עלילה > כרכים 9–16 > כרך 11: פחדו מהציידים (חוברות 61–66)

בעוד ריק וקבוצתו ממשיכים בדרכם לוושינגטון, הם מתחילים לחשוד שמישהו ביער עוקב אחריהם. הניצול דייל נחטף בלילה בידי קבוצת קניבלים, אותם ריק והקהילה מאתרים והורגים.
עלילה > כרכים 9–16 > כרך 12: חיים ביניהם (חוברות 67–72)

ריק וקבוצתו פוגשים אדם בשם אהרון שמלווה אותם לקהילה גדולה, מוקפת חומה ובעלת ניצולים רבים, בשם אלכסנדריה בראשות אדם בשם דאגלס מונרו.
עלילה > כרכים 9–16 > כרך 13: ללא תקווה (חוברות 73–78)

ריק וקהילתו מנסים להתרגל לתפקידיהם החדשים באלכסנדריה, וריק, כשוטר באלכסנדריה, מנסה להפוך את אלכסנדריה למקום יותר בטוח בעצירת אדם מסוכן בתוך הקהילה.
עלילה > כרכים 9–16 > כרך 14: שום דרך החוצה (חוברות 79–84)

לאחר מות אשתו של ראש העיר דאגלס, ריק והקהילה נעשים למנהיגי אלכסנדריה, למורת רוחם של אנשי הקהילה הוותיקים. אנשי הקהילה ומגלים שאלכסנדריה מוקפת בידי עדר ענק של זומבים.
עלילה > כרכים 9–16 > כרך 15: אנו מוצאים את עצמנו (חוברות 85–90)

לאחר מתקפת העדר, ריק מתחיל לקבל החלטות לטווח רחוק בשביל הקהילה. קארל עדיין לא מתעורר מפציעה ולא ברור אם הוא ישרוד. יש אנשים שמטילים ספק בבחירותיו הנועזות של ריק, ואלו מנסים להשתלט על אלכסנדריה ללא הצלחה.
עלילה > כרכים 9–16 > כרך 16: עולם גדול יותר (חוברות 91–96)

ריק מקווה לחדש את החיים תרבותיים ושקטים בתוך אלכסנדריה. הם נתקלים בניצול חדש בשם פול מונרו, שאומר שהוא יכול להכיר לריק מושבה בשם הגבעה, שם גרים 200 אנשים ואף יותר. המושבה נראית יותר בטוחה מאלכסנדריה, אך הקבוצה לומדת שיש לאנשי המושבה כמה אויבים מסוכנים מאוד.
עלילה > כרכים 17–24 > כרך 17: משהו לפחד ממנו (חוברות 97–102)

ריק וקבוצתו מתעמתים עם האויב של גבעות המושבה, המושיעים, קבוצת ניצולים אכזריים בהנהגת אדם בשם ניגן. עם זאת, ריק ממעיט בערכם של המושיעים ומזלזל בהם, עד שגלן ופורד מתים בדרכים אכזריות. בסופו של דבר, קהילת אלכסנדריה נאלצת להתחיל לשלם מס למושיעים וריק נשבע להרוג את ניגן.
עלילה > כרכים 17–24 > כרך 18: מה שבא אחרי (חוברות 103–108)

בעוד הקבוצה מתרגלת לחיים תחת הכללים של ניגן, ריק ממציא אסטרטגיה חדשה להתמודדות עם המושיעים. אבל לפני שהספיק להוציא את תוכניתו לפועל, חבר בקהילה נעלם לאחר המושיעים גובים את התשלום שלהם מאלכסנדריה. פול לוקח את ריק לעזרתו של אדם בשם איזיקיאל, מנהיג קהילה בשם הממלכה הנמצאת בוושינגטון. לאחר מכן אחד מהמושיעים מציע לקהילה להילחם בניגן.
עלילה > כרכים 17–24 > כרך 19: חותרים למלחמה (חוברות 109–114)

ריק, פול, ואיזיקיאל מחליטים לסמוך על המושיע הבוגד לשים קץ לשלטונו של ניגן. הקהילות מגבשות תוכנית, אך ניגן מופיע מוקדם כדי לאסוף את המיסים שלו מאלכסנדריה. ריק מנסה לנצל את ההזדמנות כדי לנסות להרוג את ניגן, אשר שורד את ניסיון ההתנקשות ומכריז מלחמה עם אלכסנדריה.
עלילה > כרכים 17–24 > כרך 20: מלחמה כוללת – חלק ראשון (חוברות 115–120)

ריק מוביל את צבא למתקפה על המקדש, בסיסים של המושיעים. הדברים הולכים בצורה חלקה בהתחלה לרעת הקהילה.
עלילה > כרכים 17–24 > כרך 21: מלחמה כוללת – חלק שני (חוברות 121–126)

בשיא המלחמה, ניגן תוקף את אלכסנדריה והגבעה. על סף תבוסה, ריק מציע לניגן הפסקת אש. ניגן מסכים להצעה, אך ריק משסף לניגן את הגרון ומסיים את המלחמה. ניגן שורד את המתקפה ונעשה לאסירו של ריק.
עלילה > כרכים 17–24 > כרך 22: התחלה חדשה (חוברות 127–132)

שנתיים אחרי המלחמה עם ניגן, התרבות נבנתה מחדש והקהילות הקימו רשת סחר מוצלחת. קארל עובר לקהילת הניצולים "הגבעה", וקבוצה חדשה של ניצולים מגיעה לאלכסנדריה.
עלילה > כרכים 17–24 > כרך 23: מלחישות לצעקות (חוברות 133–138)

איום חדש לקבוצה מתגלה כאנשים המתחזים לזומבים, הקוראים לעצמם הלוחשים. מתחים מתעוררים בתוך הגבעה לאחר שקארל מאבד את עשתונותיו, ורבים מתחילים להטיל ספק בו ובמנהיגם. בינתיים פול, שתופס חברה מהלוחשים, מבין את האיום החדש על הקהילה.
עלילה > כרכים 17–24 > כרך 24: חיים ומוות (חוברות 139–144)

הקהילה מנסה לחיות בשקט באלכסנדריה, אבל למנהיגת הלוחשים יש תוכניות אחרות – היא הורגת חלק מאנשי הקהילות ושמה את ראשם הערוף על מקלות. בין ההרוגים נמנים רוזיטה ואיזיקיאל.
עלילה > כרכים 25–32 > כרך 25: לא מסתכלים לאחור (חוברות 145–150)

ריק מגלה ליתר השורדים את הקורבנות שמתו בידי אלפא והלוחשים. תושבי הקהילות דורשים נקמה, וחלקם מתחילים לפקפק במנהיגותו של ריק. בתגובה, ריק מכריז מלחמה על הלוחשים ועליו להשתמש באויב לשעבר כמוצא אחרון.
עלילה > כרכים 25–32 > כרך 26: הסתערו למלחמה (חוברות 151–156)

עם תום המלחמה נגד הלוחשים, ריק נדרש להבטיח את מוכנות המיליציה החדשה של הקהילות, תוך כדי התמודדות עם סכסוכים שונים המתרחשים בין כותלי כל קהילה, כולל בריחתו של אסיר מסוכן.
עלילה > כרכים 25–32 > כרך 27: מלחמת הלוחשים (חוברות 157–162)

המיליציה נלחמת עם הלוחשים; שני הצדדים סובלים אבדות רבות. הלוחשים תוקפים את אחת הקהילות ומשמידים את ההגנות שלה. עם קלף מנצח אחרון, הלוחשים מובילים עדר ענקי של זומבים לעבר אלכסנדריה.
עלילה > כרכים 25–32 > כרך 28: אבדון וודאי (חוברות 163–168)

עדר הזומבים העצום מגיע לאלכסנדריה, מה שמכריח את ריק והקהילה שלו לשרוד בעוד שאחרים מנסים לנווט את העדר לעבר לים. בינתיים, המושיעים עושים את המהלך שלהם על קהילה נטושה.
עלילה > כרכים 25–32 > כרך 29: הקווים שחצינו (חוברות 169–174)

האירועים האחרונים עם הלוחשים הכניסו את אלכסנדריה לסערה, ועכשיו לריק, דווייט, יוג'ין וניגן יש מה להוכיח.
עלילה > כרכים 25–32 > כרך 30: סדר עולמי חדש (חוברות 175–180)

יוג'ין מוביל קבוצה במשימה חדשה לאוהיו, שם הם נתקלים בקהילה חדשה שלא דומה לשום דבר שראו בעבר.
עלילה > כרכים 25–32 > כרך 31: הליבה הרקובה (חוברות 181–186)

ריק מלווה את מושלת "חבר העמים", פמלה מילטון, בסיור בקהילות השונות. דברים איומים מתחילים לקרות מהר מאוד.
עלילה > כרכים 25–32 > כרך 32: נוח על משכבך בשלום (חוברות 187–193)

המתיחות בחבר העמים גוברת, וכמעט מתפתחת למלחמה גדולה. ריק נמצא במרכז סכסוך משמעותי, אותו הוא מנסה לפתור. סבסטיאן מילטון, בנה הגאוותן של פמלה, רוצח את ריק ונידון למאסר עולם.
עשרות שנים לאחר מכן, הקהילה שוקמה, והחלק המרכזי של האפוקליפסה הגיע לסיומו. זומבים עדיין מסתובבים, אך מספרם קטן בהרבה לעומת העבר. קארל מתגורר בחווה קטנה עם אשתו סופיה ובתו אנדריאה, לה הוא מספר את סיפורו של אביו. פסל מרשים של ריק ניצב מול בית המשפט של חבר העמים.
פלנטסימל

דיסקות שברים סביב כוכבים צעירים HD 141943 וHD 191089, טלסקופ החלל האבל.
פלנטסימל (Planetesimal, הלחם בסיסים באנגלית: planet (כוכב לכת) ו-infinitesimal (אינפיניטסימלי)) הוא גרם שמים מוצק החג סביב קדם-כוכב שנוצר בעקבות התגבשות של אבק וגופים קטנים בדיסקה קדם-פלנטרית ודיסקת שברים.
הגדרה

על אף שלרוב המונח מתאר גוף קטן בשלב של היווצרות כוכב לכת, יש המשתמשים במונח זה כדי לתאר גם גופים קטנים במערכת השמש, לרבות כוכבי שביט ואסטרואידים, על אף שהם אינם חלק מהיווצרות כוכב לכת. ב-2006 הוחלט על ידי מספר חוקרים בקהילה המדעית על ההגדרה הבאה:
פלנטסימל הוא גוף צפיד הנוצר במהלך שלבי צבירת כוכב לכת, בו כוחות הפנימיים נשלטים על כבידה עצמית ותנועתו האורביטלית אינה מושפעת משמעותית מכוח גרר של הגז. זה מתאים לגופים הגדולים מכ-1 קילומטר בערפילית השמש.
הגדרה זו אינה מוכרת על ידי האיגוד האסטרונומי הבינלאומי, ונכון ל-2014 לא קיימת הגדרה חד-משמעית לפלנטסימל.
גופים גדולים דיים כדי לשנות מסלולי גופים אחרים על ידי משיכה כבידתית במרחק של מספר רדיוסי גוף מתחילים לגדול במהירות עקב ספיחה של אבנים ואבק. כשגופים אלו מגיעים לסדר גודל של 100 עד 1000 קילומטרים, הם נקראים "עוברים פלנטריים" או קדם-כוכבי לכת.